Хуна - свещената мъдрост на Хаваите, Рима Морел
**Хуна - свещената мъдрост на Хаваите**
---------------------------------------



> 
> ***„Разполагаш с бои и хартия. Нарисувай рая и влизай.”***
> 
> 
> *Никос Казандзакис*
> 
> 
> 


Ние не възприемаме света такъв, какъвто е, а каквито са нашите представи за него. Светът не се променя, променят се нашите представи, защото човекът все още е в процес на развитие. А развитието включва три еволюционни етапа – подсъзнанието, съзнанието и свръхсъзнанието. Рита Морел разказва как се достига до свръхсъзнанието. Ако то е активирано, мислите са способни да трансформират материята. Това е хавайската формула на чудесата.

Казват, че Хаваите са част от митичната цивилизация на **Лемурия**, че са най-големият енергиен портал към Вселената, че там се намира земният рай. Вярва се, че третата ***Коренна Раса*** обитавала подковообразен континент, наречен в "Тайната Доктрина" Лемурия.

**Според местните шамани обаче раят не е конкретно място, а състояние на духа.**

--

**Рима Морел**, професор по антропология в Кеймбридж, повдига завесата над един екзотичен и непознат свят – там камъните губят тежестта си, когато трябва да бъдат пренесени, сексът не е грях, а единение с бога, там можеш да вървиш по огнената лава, да изпращаш магии за изцеление, а едно изсъхнало листо се оказва толкова тежко, че Рима Морел не успява да го вземе със себе си за спомен. Това е светът на древните хавайски традиции – в неговите предели природните закони на Нютон сякаш не важат, а чудесата са ежедневие.